Infoboks IFK Göteborg - FC København Europa League Kvalifikation (17/09) YouBet 4,50 3,30 1,74

Brøndby og FC København er blevet enige om en ny aftale for udebaneafsnittene til derby'er gældende fra næste sæson.

Brøndby og FC København har i længere tid forhandlet om at blive enige om forholdene for udeholdenes fans, når de to hold mødes i Brøndby og i København.

Nu er klubberne nået til enighed om en aftale om udebaneafsnittene gældende fra næste sæson.

- En ny aftale omkring udebaneafsnittene til kampene i både Brøndby og København er på plads, og det betyder, at der bliver 2.500 billetter til Brøndbys fans i et nyt afsnit på D-tribunen i Telia Parken, mens F.C. København får 2.100 billetter til kampene på Brøndby Stadion, hvor udebaneafsnittet bliver tilpasset og udformet til det nye antal pladser.

- Begge afsnit er udformet med henblik på at give gode fanforhold og tifomuligheder. Det er fanrepræsentanter fra de to klubber, der er i fællesskab er nået frem til den nye aftale, lyder det i en fælles udmelding på begge klubbers hjemmeside.

Desuden indføres der en række hovedpunkter i den nye aftale:

Udeholdet modtager billetter 15 dage før kampen, der er lige tifomuligheder for begge fangrupper, forbedringer af adgangsforhold, boder og toiletforhold ved udebaneafsnittet og to capotårne i hvert afsnit.

Aftalen gælder fra næste sæson, men også til de to kommende møder i denne sæson er der nye tiltag.

Indtil de nye forhold er på plads, så vil der til de to kommende kampe mellem FCK og Brøndby IF være 1.500 billletter til hver klub.

I Telia Parken bliver der til kampen den 14. maj lavet en ny udformning af udeafsnittet på D-tribunen, mens panserglasset bliver fjernet fra udebaneafsnittet på Brøndby Stadion til kampen den 17. april.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)